ප්‍රචාරණ කටයුතුවල නිරත වී සිටි අමාත්‍ය රවී කරුණානායකගේ එක්සත් ජාතික පක්ෂ ආධාරකරුවන් පිරිසකට එල්ල වූ මෙම වෙඩි ප්‍රහාරයෙන් කාන්තාවක් මිය ගොස් 13 දෙනෙකු තුවාල ලැබුවා.බ්ලූමැන්ඩල් ප්‍රදේශය දෙසින් පැමිණි අංක තහඩු රහිත හයිබ්‍රිඩ් වර්ගයේ මෝටර් රථයක සිටි හතර දෙනෙකු ඉන් පිටතට බැස ටී - 56 වර්ගයේ ගිනි අවි උපයෝගී කර ගනිමින් වෙඩි තැබීම සිදුකළ බව සිද්ධිය ඇසින් දුටුවන් ප්‍රකාශ කළා.වෙඩි තැබීමෙන් පුද්ගලයින් 14 දෙනෙකු කොළඹ ජාතික රෝහලට ඇතුළත් කෙරුණු අතර, වෙඩි ප්‍රහාරයට ලක්වූ කාන්තාවක් රෝහලට රැගෙන එන විටත් මිය ගොස් සිටි බව රෝහල් අධ්‍යක්ෂ වෛද්‍ය අනිල් ජාසිංහ සදහන් කළා.